kardosdrur/scandi-wiki huggingface dataset:
Trent Falls

Trent Falls er navnet på sammenløbet mellem floderne Ouse og Trent, som danner æstuariet Humber i Yorkshire i England.

Det er ikke let at manøvrere et fartøj forbi Trent Falls, selvom der er installeret et mini-fyr (kaldet "Apex Light") og andre hjælpemidler for at hjælpe skibsførerne. Vandstrømmene er hurtige, og skifter retning og styrke under de forskellige faser af tidevandet, specielt ved springflod, og der er en tidevandsbølge på Trent (kaldet "Trent Aegir"). Både, som kommer ned ad den ene flod ved faldende tidevand, må ofte vente i timevis, nogen gange strandet på sandbanker, og nogen gange over natten, til tidevandet kommer og floden kan bære dem op ad den anden flod.

Fuglereservatet Blacktoft Sands ligger ved Trent Falls.

Floder i England
Ouse (Yorkshire)

Se Ouse for andre floder med samme navn.

Ouse er en flod i North Yorkshire i England. Den løber gennem York og Selby, og derefter ud i Trent ved Faxfleet. 

Blandt bifloderne finder man Derwent, Aire, Don, Wharfe, Rother, Nidd, Swale, Ure og Foss. Den afvander et stort område, som inkluderer det meste af Yorkshire Dales og North York Moors. Dette fører til at der nogen år kommer store oversvømmelser som rammer nærliggende byer og landsbyer i den flade dal, blandt andet York og Selby. 

I midten af 1800-tallet fandt man Cawoodsværdet i floden. Sværdet menes at stamme fra 1100-tallet.

Eksterne henvisninger 

Floder i England
Chelif

Chelif, Chelif Oued,  eller Chéliff (, Wadi ash-Shalif) er den længste og vigtigste flod i Algeriet. Floden er 725 km og den starter i Atlasbjergene og udmunder i Middelhavet nordøst for Oran, ved kordinaterne . Den har uregelmæssig vandgennemstrømning og er ikke sejlbar. Der findes flere dæmninger langs floden.

Eksterne henvisninger 
 http://snl.no/Chelif Oued

Vandløb i Afrika
Algeriets geografi
Task Force 373

Task Force 373 er en amerikansk eliteenhed, der blandt andet består af soldater fra US Navy Seals og Delta Force. Enheden og dens operationer blev kendt igennem Den afghanske krigsdagbog, der blev offentliggjort på Wikileaks 25. juli 2010. 

Task Force 373 er oprettet for at finde og dræbe højtstående medlemmer af Taleban og Al-Qaeda.

Kilder
 

Militære enheder fra USA
Krigen i Afghanistan (2001-nutid)
Specialstyrker fra USA

de:Veröffentlichung des Kriegstagebuchs des Afghanistan-Krieges durch WikiLeaks#Task Force 373
Angrebet mod norske soldater i Meymaneh

Angrebet mod norske soldater i Meymaneh var et angreb på norske ISAF-soldater i den afghanske by Meymaneh 8. februar 2006.

Efter at Muhammed-tegningerne blev publiceret, bl.a i en norsk avis, resulterede det i at en gruppe afghanere ville vise deres afsky mod tegningerne. De gik til angreb på en militærlejr som tilhørte den internationale sikkerhedsstyrke i Afghanistan (ISAF). Der var 45 i lejren; 25 nordmænd, 10 finner, 6 svenskere, 3 letter, og 1 islænding, sammen med en gruppe af afghanske tolke. Ifølge lokale blev fire afghanere dræbt under episoden, da soldaterne forsvarede sig mod folkemængden.

Links 
Aftenposten: De norske skuddene i Afghanistan

Begivenheder i 2006
Krigen i Afghanistan (2001-nutid)
Emanuel Thabiso Nketu

Emanuel Thabiso Nketu (født 25. januar 1980 i Lesotho) er en lesothisk amatørbokser, som konkurrerer i vægtklassen Bantamvægt. Thabiso Nketu har ingen større internationale resultater, og fik sin olympiske debut da han repræsenterede Kina ved sommer-OL 2008. Her blev han slået ud i første runde af Bruno Julie fra Mauretanien i vægtklassen bantamvægt. Han deltog også i Commonwealth Games i 2006 i Melbourne, Australien hvor han vandt to kampe.

Boksere
Sportsfolk fra Lesotho
Smelteost

Smelteost er et mejeriprodukt fremstillet af ost, som er blevet smeltet ved hjælp af varme og smeltesalte. Typisk benyttes ost, som har fejl, men hvis smag og lugt er som de skal være. Smelteost fås i både hård og blød udgave. Den hårde smelteost vil ofte blive forhandlet som discountprodukt, mens blød smelteost sælges som smøreost, evt. med tilsat smag – rejeost er et eksempel på dette.

Smelteost kan have særdeles lang holdbarhed. Den moderne smelteost stammer fra 1911, hvor det lykkedes for schweizerne Walter Gerber og Fritz Stettler at finde en produktionsmetode.

Oste
Himmelbjergegnens Natur- og Idrætsefterskole

Himmelbjergegnens Natur- og Idrætsefterskole (HNIE) er en efterskole beliggende ca. 8 km fra Ry og ca. 12 km fra Silkeborg, som blev etableret i 1984. Efterskolen er beliggende i bebyggelsen Glarbo, som ligger i Skanderborg Kommune.

Efterskolen er det eneste sted i Danmark, hvor der udbydes orientering som linje.

Skolen har plads til 110 elever fordelt på én 9. klasse og tre 10. klasser.

Linjer 
Efterskolen har specialiseret sig i natursport og friluftsliv. I 2020 udbydes der i alt følgende fem linjer:

 Orientering
 Adventure race
 Mountainbike
 Islandsheste (ridelinje)
 Outdoor
Eleverne tager årligt på én linjetur samt to vandreture, »3-døgns-turen«, som er forbedredende til »Thy-turen«, som er ca. 80-100 km. vandring.

Faciliteter

Knøsgården 
Siden 1992 har efterskolen rådet over en nedlagt landbrugsejendom med 45 hektar skov, som er beliggende ca. 2 km. fra skolen. Gården er hjemsted for skolens og elevernes egne islandske heste, men bruges også i høj grad af skolens friluftslivslinje. Hvert år overnatter 3000 personer på gårdens tilstødende lejrplads. Udover besøger 2500 kursister gården hvert år.

Feltstationen 
Et gammelt sommerhus, som blev erhvervet i 1995. Her huses efterskolens kanoer og kajakker.

Kendte elever 
 Ida Bobach (2008-09)
 Louise Schack Elholm (1993-94)

Referencer

Eksterne henvisninger 
Skolens hjemmeside

 Friluftsgårdens hjemmeside 

Efterskoler
Bygninger, konstruktioner og anlæg i Skanderborg Kommune
Etableret i 1984
Orientering (sportsgren)
Giuseppe Garibaldi (551)

Giuseppe Garibaldi er et italiensk hangarskib i brug i Marina Militare.

Bygget af Italcantieri (nu Fincantieri) ved værftet i Trieste og blev køllagt i marts 1981, søsat i 1983 og indgik i flådens tal den 30. september 1985. Garibaldi er officielt klassificeret som et antiubådshangarskib og har hjemmehavn i Taranto. Skibet er navngivet efter den italienske general Giuseppe Garibaldi.

Skibet er drevet af fire gasturbiner bygget på licens fra General Electric, hvilket giver 81.000 Hk (60 MW). Disse turbiner er forbundet til to aksler der driver skibets to skruer og er i stand til at give skibet en fart på 30 knob. Skibet kan sejle 7.000 sømil (13.000 kilometer) ved en fart på 20 knob (37 km/t).

Skibet var tidligere udstyret med fire Otomat Mk2 langtrækkende sømålsmissiler som var placeret ved skibets hæk, men blev fjernet for at forøge flydækkets størrelse og give plads til satellitkommunikation og antiubådstorpedoer. Skibets forsvarssystemer består nu af to ottekanistrede Aspide SAM-systemer og tre 40 mm Oto Melara dobbelte 40L70 DARDO CIWS.

Skibet er også udstyret med flere softkill-systemer, såsom to SCLAR 20-rørs ECM-systmer til chaff, flares. SLQ-25 Nixie-systemet yder beskyttelse mod torpedoer.

Luftgruppen består af maksimalt femten AV-8B Harrier II eller sytten Sea King helikoptere eller en kombination af de to typer. Flydækket er retvinklet på skroget og forrest på dækket er et såkaldt skihop på seks og en halv grader der gør kampflyene i stand til at lette fra flydækket uden brug af katapult som på eksempelvis de amerikanske hangarskibe. Flydækket er 173,80 meter langt og 30,40 meter bredt.

Fredstraktaten fra 2. verdenskrig forbød Italien fra at have hangarskibe, og derfor var skibet, da det blev søsat, klassificeret som et "Incrociatore portaeromobili" (flybærende krydser) og sejlede ikke med Harrier-kampfly. Frem til 1988 var de eneste italienske luftfartøjer der landede på skibets flydæk helikoptere, samt britiske og spanske Sea Harriers under NATO øvelser og -operationer. Forbuddet mod de italienske hangarskibe blev fjernet i 1989 og tillod hermed Italien at benytte sine Harriers fra Garibaldi.

I 2009 blev Garibaldi afløst i rollen som den italienske flådes flagskib, rollen overgik til det nye og større hangarskib Cavour.

Kilder og henvisninger 

 Jane's Fighting Ships 2008 (digital version)

Eksterne links 
 globalsecurity.org: Giuseppe Garibaldi
 naval-technology.com: Guiseppe Garibaldi

Hangarskibe fra Italien
Jan Brewer

Janice Kay "Jan" Brewer (født 26. september 1944 i Hollywood) er en amerikansk politiker, og den 22. guvernør for den amerikanske delstat Arizona fra 2009-15. Fra 2003 til 2009 var Brewer Secretary of State of Arizona indtil den daværende guvernør Janet Napolitano blev udpeget til USAs sikkerhedsminister i Præsident Obamas regering, og Jan Brewer blev indsat som ny guvernør. Hun er medlem af det Republikanske parti.

Politisk karriere

Secretary of State of Arizona 
I starten af 2002 etablerede Jan Brewer en kampagnegruppe, der skulle køre hende i stilling til valget som Secretary of State of Arizona, og dermed afløse den afgående Betsey Bayless. Staten Arizon har modsat mange andre delstater ingen viceguvernør, så posten som Secretary of State er det næsthøjeste embede i Arizona, efter guvernørposten. Ved republikanernes primærvalg vandt Brewer over sin konkurrent Sal DiCiccio og hun blev partiet officielle kandidat ved det valget senere på året. Her besejrede hun demokraten Chris Cummiskey og den liberale Sean Nottingham, med en margen på 23.000 stemmer.

Guvernør 
Som Secretary of State var Jan Brewer den der skulle afløse den siddende guvernør Janet Napolitano (D), da denne af Barack Obama, blev udpeget som USAs sikkerhedsminister i præsidentens regering. Brewer blev 21. januar 2009 taget i ed som Arizonas 22. guvernør. Hun blev delstatens fjerde kvindelige guvernør, og den tredje kvinde i embedet i træk. 

Op til guvernørvalget i november 2010 blev Brewer udfordret af 4 andre republikanere som partiets nominerede til guvernørvalget. Ved det Republikanske partis primærvalg den 24. august 2010 havde 2 af kandidaterne trukket sig, og Jan Brewer vandt med 81.53% af stemmerne. Den 2. november 2010 vandt Brewer guvernørvalget i Arizona, da hun besejrede sin demokratiske modkandidat Terry Goddard med 54.28% af stemmerne, mod Goddards 42.43%.

Privat 
Jan Brewer blev uddannet radiograf på Glendale Community College i Glendale.

Brewer er gift med John Leon Brewer, og de har sammen fået 3 sønner, hvoraf den ene i 2007 døde af kræft..

Referencer

Eksterne henvisninger 

 Officiel profil for Guvernør Brewer på Arizonas officielle hjemmeside. 
 Jan Brewers biografi på National Governors Associations officielle hjemmeside. 
 Jan Brewers officielle kampagneside på www.janbrewer.com 

Personer fra Hollywood
Guvernører i Arizona
Okrosjka

Okrosjka (, ) er en russisk suppe baseret på kvas. Den serveres kold, og består af forskellige slags grønsager (som agurk og løg), kartofler, æg og eventuelt kød, typisk kalv eller pølse.

Okrosjka serveres normalt med smetana. I andre versioner anvendes fortyndet kefir, valle, eddike, mineralvand eller øl i stedet for kvas.

Eksterne henvisninger 

Mad fra Rusland
Supper
Kapisa (provins)

Kapisa-provinsen er en af Afghanistans 34 provinser. Den liggeri den østlige del af landet. Administrationscenteret er Mahmud-i-Raqi. Befolkningen er på knap en halv million, og området har et areal på 1842 km².

Kapisa er inddelt 6 distrikter:
 Koh Band
 Kohistan
 Mahmud-e Raghi
 Nidschrab
 Tagab
 Alasai

Afghanistans provinser
D-Day (band)

D-Day (ca. 1979) var et dansk melodisk punkband, der spillede en hvis rolle på den tidlige danske punkscene. Bandets første dokumenterede liveoptræden var den 1. juni 1979 til en koncert i Valby, der muligvis var deres debut. D-Day spillede bl.a. til den legendariske punkfestival Concert of the Moment i Saltlageret i København den 9. november 1979, og medvirker på det efterfølgende udsendte live-album med numrene "Gimme Back My Revolution" og "Goodbye Song".

D-Day spillede bl.a. til arrangementet "Støttefest for ASO" den 1. september 1979 sammen med bl.a. punkbandene Elektrochok, Gate Crashers og Prügelknaben. Bandet har ved andre lejligheder spillet sammen med andre tidlige danske punkbands som Sods, Bollocks og You-X (City-X).

Bandets faste medlemmer var James Bjørnholt Larsen (guitar og vokal, også i UCR og Fahrenheit), Jan Mad (Jan Gerner Jönsson, guitar, også i Fahrenheit), Frank Larsen (bas) og Allan Bo Jensen (trommer).
Eddie Haircut fra bl.a. bands som Brats og Elektrochok spillede trommer som stand-in for Allan Bo Jensen med D-Day til Concert of the Moment, der også blev bandets sidste koncert.

Diskografi 
 Concert of the Moment – compilation, 3LP (Irmgardz – Irmg 002) 1980
 Concert of the Moment – MC x 2 (Irmgardz – IRMG K502) 1980

Referencer

Eksterne henvisninger 

 Blog med billeder og musik af D-Day
 Diskografi på garagerock.dk
 Generelle punkkoncerter 1979

Punkgrupper fra Danmark
Musikgrupper fra 1979
Pelmeni

Pelmeni er en russisk, oprindelig sibirisk ret. 

Den laves ved, at man laver ruller af dej af mel, æg, vand og salt. Derefter laver man cirkler ud af dejen og lægger en klat med krydret køddej i midten og pakker fyldet ind, så resultatet ligner ravioli. Dejen klemmes sammen langs kanten. 

Ordet pelmeni kommer fra komi og betyder brødører. Man bruger ofte madolie til pelmeni og drysser det med frisk, grøn dild eller lignende.

Mad fra Rusland
Pastaretter
Sjasjlyk

Sjasjlyk (, fra ) er en ret fra lande i det tidligere Sovjetunionen. Sjasjlyk er en variant af shishkebab og laves oftest af oksekød, svin, kylling eller lam, alt efter lokale skikke eller religion. Det sælges mest af gadesælgere, som griller kødet over et bål eller en kulgrill. Sjasjlyk laves ofte på mangal, en tyrkisk grill.

Mad fra Rusland
Kødretter
Vindaloo

Vindaloo eller vindalho eller vindalu er en populær indisk madret.

Retten opstod i Goa, som i 450 år var hovedstad for kolonien Portugisisk Indien.

Brugen af svinekød udmærkede den som en særlig portugisisk-indisk og kristen indisk ret. Men den spredte sig, med kulinariske tilpasninger. I stedet for svin benyttes ofte fugl (særligt blandt hinduer og indiske muslimer).

Retten serveres også som lammeret, i indiske restauranter i udlandet gerne med kartofler.

Mad fra Indien
Simon Mignolet

Simon Mignolet (født 6. marts 1988 i Sint-Truiden) er en belgisk fodboldspiller, der spiller som målmand i den belgiske klub Club Brugge siden sommeren 2019, hvortil han har skiftede fra engelske Liverpool F.C., hvor han spillede siden juli 2013. Tidligere har han repræsenteret Sunderland og Sint-Truidense VV i sit hjemland. 

I begyndelsen af tiden i Liverpool var han sikker førstemålmand, men de sidste to sæsoner blev der mindre og mindre spilletid for ham, hvilket givetvis har været medvirkende til skiftet til Brugge.

Landshold 
Mignolet har spillet på alle Belgiens ungdomslandshold, og han står (pr. august 2019) noteret for 22 kampe for Belgiens A-landshold.

Referencer

Eksterne henvisninger 

 

Fodboldspillere fra Belgien
Deltagere ved verdensmesterskabet i fodbold 2014
Deltagere ved det europæiske mesterskab i fodbold 2016
Deltagere ved verdensmesterskabet i fodbold 2018
Deltagere ved det europæiske mesterskab i fodbold 2020
Fodboldspillere fra Sunderland A.F.C.
Fodboldspillere fra Liverpool F.C.
Fodboldspillere fra Club Brugge
Fodboldlandsholdsspillere fra Belgien
Deltagere ved verdensmesterskabet i fodbold 2022
Khost (provins)

Khost-provinsen er en af Afghanistans 34 provinser. Den ligger  i  den sydøstlige del af landet. Administrationscenteret er byen Khost. Den var tidligere en del af Paktia-provinsen.

Khost ligger i  Pashtunernes område, der er delt af Durand-linjen, og grænser mod øst til Waziristan, et pakistansk stammeområde.

Distrikter

Provinen er inddelt i følgende distrikter:
Bak 
Gurbuz 
Dschadschi Maydan 
Khost (Matun)
Mando Zayi
Musa Khel 
Nadir Shah Kot 
Qalandar 
Sabari 
Schamal 
Spera  
Tani
Tere Zayi 

Afghanistans provinser
Erik Möller

Erik Möller er en tysk freelance journalist, forfatter softwareudvikler, og er vicedirektør for Wikimedia i San Francisco i Californien. Möller har også arbejdet som webdesigner og tidligere administrerende direktør for myoo.de. Han har skrevet bogen Die heimliche Medienrevolution – Wie Weblogs, Wikis und freie Software die Welt verändern.

Kilder 

Faglitterære forfattere fra Tyskland
Journalister fra Tyskland
Wikipedia-personer
Wikia

Wikia er et aktieselskab grundlagt af Wikipedias grundlægger Jimmy Wales i 2004.

Wikia hed oprindeligt Wikicities og blev lanceret som en samling af forskellige specialiserede wikis, herunder Wikipedia-parodien Uncyclopedia, Star Trek-wikien Memory Alpha, Star Wars-wikien Wookiepedia, musik-wikien LyricWiki m.fl.. I 2007, blev navnet ændret til Wikia.

I forbindelse med sit fire års jubilæum som selskab i september 2008, lancerede Wikia Wikia Green. I 2016 lancerede Wikia portalen FANDOM som omfatter fan-producerede wikis indenfor popkultur.

Wikia købte i 2018 YouTube-kanalen Screen Junkies, kendt for webserien Honest Trailers.

Referencer

Kilder

Eksterne henvisninger 

 Officielle hjemmeside

It-virksomheder fra USA
Etableret i 2004
Engle eller dæmoner

Engle eller dæmoner er det fjerde studiealbum af den danske popgruppe Nik & Jay, der udkom den 26. april 2011 på Copenhagen Records. Albummet følger op på 3: Fresh, Fri, Fly (2006) efter en pause på fem år. Det er ifølge Nik & Jay deres mest personlige og ambitiøse album til dato, og indeholder for første gang tre sange fremført på engelsk, samt samarbejder med Morten Breum, Joey Moe, Eivør og Burhan G. Albummet har affødt top 10-singlerne "Mod solnedgangen", "Gi' mig dine tanker" og "Udødelige".

Engle eller dæmoner modtog flest negative anmeldelse fra de danske musikkritikere. Albummet debuterede på førstepladsen af album-hitlisten, med 13.919 solgte eksemplarer i den første uge. I august 2011 modtog albummet dobbelt platin for 40.000 solgte eksemplarer. Engle eller dæmoner var det sjette bedst sælgende album i Danmark i 2011 ifølge IFPI Danmark og Nielsen Music Control.

Singler 
Førstesinglen "Mod solnedgangen" udkom den 21. februar 2011, og debuterede på førstepladsen af singlelisten og blev dermed gruppens fjerde nummer ét-hit. Singlen er efterfølgende blevet certificeret platin for 30.000 downloads. Singlen var den sjette bedst sælgende single i 2011 ifølge IFPI Danmark.

"Gi' mig dine tanker" blev udsendt som anden single den 6. juni 2011. Sangen sampler Ray Dee Ohh-hittet "Efterår" fra 1990, med tekst skrevet af Steffen Brandt fra tv-2. Den 15. juli udkom singlen i en remix-udgave med rapperne Young, Kesi, Kidd og Gilli. "Gi' mig dine tanker" opnåede en sjetteplads på hitlisten, og modtog i august 2011 guld for 15.000 downloads.

Den 3. oktober 2011 udkom "Udødelige" som tredje single fra Engle eller dæmoner. Sangen omhandler den "altoverskyggende kærlighed i et parforhold", og er blevet beskrevet som en "popballade [...] hvor strygerne går ind i himlen, og Nik & Jay giver en hilsen til 80′ernes pop-lyd." Singlen debuterede som nummer 28 på hitlisten, og har sidenhen opnået en plads som nummer syv. "Udødelige" modtog guld for 15.000 downloads i slutningen af januar 2012.

"Mit hjerte" udkom som fjerde og sidste single fra Engle eller dæmoner den 6. februar 2012. Sangen opnåede ikke en placering på hitlisten.

Spor

Limited Edition

Bokssæt 
 Nexus Music Xtra Vol. 1 er tidligere udgivet som selvstændigt album den 10. august 2009.

(*) Co-producer

Noter
 "Gi' mig dine tanker" indeholder uddrag fra Ray Dee Ohhs "Efterår".
 "Bølgerne ved Vesterhavet" indeholder uddrag fra Eivørs "Trøllabundin".

Hitlister og certificeringer

Ugentlige hitlister

Årslister

Certificeringer

Kilder 

Album fra 2011
Nik & Jay-album
Konar (provins)

Konar-provinsen er en af Afghanistans 34 provinser. Den ligger i de skovklædte Hindu Kushbjerge i den østlige del af landet. Administrationscenteret er Asadabad.
Den grænser til Nurestan mod nordvest, Laghman mod vest og Nangarhar mod syd; Mod øst grænser Kunar til Pakistan.

Provinsens område ligger hovedsagelig i dalen til floden Kunar (eller Kunar Rud) der har sit udspring i det nordvestlige Pakistan i en gletsjer på sydsiden af Hind Kusch og løber, først under navnet Chitral mod syd til Afghanistan. På den afghanske side af grænsen hedder den Kunar og munder i nærheden af Jalalabad ud i Kabulfloden.

Afghanistans provinser
Paul LePage

Paul Richard LePage (født 9. oktober 1948 i Lewiston, Maine) er en amerikansk politiker. Han var den 74. guvernør for den amerikanske delstat Maine fra 2011 indtil 2019. Fra 2003 til 2011 var LePage borgmester i Waterville. Han er medlem af det Republikanske parti.

Politisk karriere

Borgmester 
LePage var i perioden 2003 til 2011 borgmester for byen Waterville i Kennebec County. Der var 15.600 indbyggere i Waterville i 2005.

Guvernør 
Den 22. september 2009 meddelte Paul LePage at han søgte om at blive det Republikanske partis nominerede til guvernørvalget i Maine, november 2010. Op til guvernørvalget i november 2010 blev Brewer udfordret af 6 andre republikanere som partiets nominerede guvernørkanidat. Ved partiets primærvalg vandt LePage med 37.4% af stemmerne. 2. november 2010 vandt LePage guvernørvalget med 38.33% af stemmerne, mod den uafhængige kandidat Eliot Cutler 36.49% og demokraten Libby Mitchells 19.12%. Den 5. januar 2011 blev Paul LePage taget i ed som Mains 74. guvernør, hvor han afløste John Baldacci fra det Demokratiske parti.

Privat 
Paul LePage er gift med Ann LePage, og de har sammen fået 2 børn og en uofficiel adoptivsøn fra Jamaica. Paul LePage har yderlige 2 børn fra et tidligere ægteskab.

Referencer

Eksterne henvisninger 
 Officiel profil for Guvernør LePage  på Maines officielle hjemmeside. 
 Paul LePages officielle kampagneside på www.lepage2010.com 

Borgmestre fra USA
Guvernører i Maine
Odense Squash Club

Odense Squash Club (eller OSC) er en dansk squashklub, der blev stiftet 31. januar 1978. Klubben har vundet ti danske holdmesterskaber.

Hold-DM 
 1990/91: 
 1991/92: 
 1992/93: 
 1993/94: 
 1994/95: 
 1995/96: 
 1996/97: 
 1997/98: 
 1998/99: Nr. 4
 1999/00: 
 2000/01: 
 2001/02: 
 2002/03: 
 2003/04:

Elitespillere (2011) 
Line U. Hansen
Marie Louise Feddern
Rasmus Nielsen
Danny Knudsen

Kilder 
 Om klubben på klubbens hjemmeside 
 OSCs placeringer fra 1990/01 til 2003/04

Eksterne henvisninger 
 Klubbens hjemmeside

Squash
Etableret i 1978
Squash Club